Рамил Минханов

*
*'Рамил Минханов*', Рамил Гаяз улы  Минханов (*1961 елның 23 декабре, СССР, РСФСР, Иркутск*) ― драма актеры, [[Әлмәт татар драма театры|Әлмәт]] (1987―2020), [[Татар дәүләт драма һәм комедия театры|Тинчурин]] (2020 елдан) театрлары артисты, Татарстанның [[Татарстанның атказанган артисты|атказанган]] (2000) һәм [[Татарстанның халык артисты|халык]] (2012) артисты. [[Дамир Сираҗиев премиясе|Дамир Сираҗиев исемендәге]] (2008) һәм [[«Тантана» премиясе|«Тантана»]] (2013, 2015) премияләре лауреаты.

== Тәрҗемәи хәле ==
1961 елның 23 декабрендә [[Иркутск]]ида туган. Әтисе Гаяз, әнисе Лениза (*сәүдә өлкәсендә эшләгән*) чыгышлары белән [[Чирмешән районы|Чирмешән ягыннан]]. Әтисе хәрби оешмада эшләгәнлектән, аларга гаилә белән ерак җирләргә яшәргә күчәргә туры килә: гаилә башта Иркутскидан [[Монголия]]нең  шәһәренә күченә, аннары [[Татарстан]]га, [[Әлмәт]]кә күченеп кайта. Рамил биредә 16нчы мәктәпне тәмамлаган. Укыганда егет гитарада уйный, җырлый, мәктәп ансамблендә катнаша. Мәктәпне тәмамлагач, [[Әлмәт татар театры]]на шофер булып урнаша. 

1983 елда Рамил Минханов [[Казан театр училищесы]]ның курчак театры артистлары әзерләүче төркеменә укырга керә. Училищены тәмамлагач, аны [[«Әкият» курчак театры]]на да, [[Республика татар күчмә театры|Күчмә театрга]] да, [[Казан яшь тамашачы театры|рус Яшьләр театрына]] да эшкә чакыралар. Әмма күңелгә Әлмәт театры якынрак була. 1987 елда гаилә Әлмәткә кайта, ирле-хатынлы Әлмәт театрында эшлиләр, сәхнәдә бер-бер артлы соклангыч образлар тудыралар. Һәрчак осталыкка омтыла, һәр образга яңалык кертергә тырыша.

2020 елдан – Кәрим Тинчурин исемендәге [[Татар дәүләт драма һәм комедия театры]]нда.

== Иҗаты ==


=== Уйнаган рольләре ===


;Әлмәт театрында
* *Дивана* ― «Ай тотылган төндә» [[Мостай Кәрим]]
* *Илдар* ― «Исәнмесез» [[Туфан Миңнуллин]]
* *Инсаф* ― «Җанкисәккәем» Туфан Миңнуллин
* *Амур* ― «Әрәмәлек кияүләре» Туфан Миңнуллин
* *Абдулла* ― «Сөясеңме, сөймисеңме?» [[Флорид Бүләков]] 
* *Бакый* ― «Ак калфак» [[Мирхәйдәр Фәйзи]]
* *Яппар бабай* ― «Кодача» [[Заһир Исмәгыйлев]]
* *Мәрвәт* ― «Көзнең соңгы яфраклары» [[Ризван Хәмид]]
* *Ленар* ― «Сафиулла» [[Мансур Гыйләҗев]]
* *Галәү* ― «Чукрак» [[Данил Салихов]]
* *Айтуган* ― «Хөршидә, Мөршидә, Рәшидә» [[Фоат Садриев]]
* *Әхәт* ― «Әлепле әртистләре» [[Аманулла]]
* *Ирек* ― «Балакаем» [[Илгиз Зәйниев]]
* *Марат* ― «Әрем исе» Илгиз Зәйниев
* *Аян-ага* ― «Гашыйк Кәриб» [[Михаил Лермонтов]]
* *Дерамо* ― «Болан–Патша» [[Карло Гоцци]]
* *Капулетти* ― «Ромео Джульетта» [[Уильям Шекспир]]
* *Ир* ― «Туй» [[Бертольд Брехт]]
* *Абдулич* ― «Качкыннар» [[Нәкый Исәнбәт]]
* *Исак* ― «Яшь йөрәкләр» [[Фәтхи Бурнаш]]

;Тинчурин театрында
* *Ата, Гыйфрит* ― «Асылкош» [[Рүзәл Мөхәммәтшин]]
* *Азват* ― «Кияү урлау» [[Салават Юзеев]]
* *Әхмәдулла* ― «Утка очкан күбәләктәй» 
* *Закир* ― «Хыялый» [[Салават Әбүзәров]]
* *Марат Идрисович* ― «Гомер буе сине көтәм» Илһам Гали
* *Әхмәтҗан бабай* ― «Эх, алмагачлары» [[Шамил Фәрхетдинов]]
* *Нуретдин* ― «Мәхәббәт баскычы» Шамил Фәрхетдинов

== Бүләкләре, мактаулы исемнәре ==
* Кама аръягы театрларының Беренче фестивалендә I урын – «икенче пландагы иң яхшы актерлык эше» номинациясендә – «Узып барышлый» ([[Данил Салихов|Д. Салихов]]) спектаклендәге Флорид роле өчен
* 2004 ― Кама аръягы театрларының II фестивалендә лауреат дипломы – «икенче пландагы иң яхшы актерлык эше» номинаиясендә – «Кодача» ([[Заһир Исмәгыйлев|З. Исмәгыйлев]]) спектаклендәге Яппар роле өчен 
* 2000 ― [[Татарстанның атказанган артисты]]
* 2008 ― [[Дамир Сираҗиев премиясе]] 
* 2012 ― [[Татарстанның халык артисты]] ― *нәтиҗәле хезмәте һәм театр сәнгатен үстерүгә зур өлеш кертүе өчен* 
* 2013, 2015 ― [[«Тантана» премиясе]] 

== Гаиләсе ==
Хатыны ― [[Сәкинә Минханова|Сәкинә Габдрахман кызы Минханова]], драма актрисасы, [[Татарстанның халык артисты]] (2010). 1982 елда өйләнешкәннәр. Уллары Айвар, киленнәре Эльмира (Яһудина); Айрат.

== Искәрмәләр ==
<small></small>

== Әдәбият ==
* *Айгөл Әхмәтгалиева*. Чын әкият. [[ Мәйдан (журнал)|«Мәйдан»]], 2007, № 12, 139-143нче бит.

== Сылтамалар ==

* [https://tinchurinteatr.ru/team/ Рамил Гаяз улы  Минханов.] [[Тинчурин театры]] сайты
* [https://www.kino-teatr.ru/teatr/acter/m/ros/411118/bio/ Рамиль Минханов.] kino-teatr.ru
* [https://almet-history.tatneft.ru/personalii/m-t/m/men-min/minhanov-ramil-gayazovich?lang=ru   Минханов Рамиль Гаязович.] Альметьевская энциклопедия
* [http://www.kzntm.ru/narodnye-artisty/184-minkhanov-ramil-gayazovich Минханов Рамиль Гаязович.]  Казанский театральный музей
*  [https://www.youtube.com/watch?v=dI1YTIrA9LI Рамил Минханов. Мәхәббәт] [[YouTube]] (*видео, 6:14'')

## Моны да карагыз

 

Төркем:Казан театр училищесын тәмамлаучылар
Төркем:Татарстанның халык артистлары
Төркем:Шәхесләр:Әлмәт татар дәүләт драма театры
Төркем:Тинчурин театры актерлары
Төркем:Дамир Сираҗиев премиясе лауреатлары
Төркем:«Тантана» премиясе лауреатлары